Te Tapu-nui

O Te Tapu-nui (nombre en maorí, en anglés Queenstown Hill) ye un pueyo de 907 metros d'altaria situau amán de Queenstown en a Isla d'o Sud.

En a parti mas baixa d'o tozal bi ha casas, mas que mas en as zonas mas amanadas a Queenstown, Frankton Road y Marina Heights. A parti intermeya d'o tozal ye cubierta por una gran selva composada prencipalment por árbols d'as especies Pseudotsuga menziesii y Larix, mientres que a suya cima ye despoblada y cubierta por praus. Tamién se i troba una grancha con 1.800 uellas.

Queenstown Hill Time Walk
O dito Time Walk ye un sendero creyau en l'anyo 2000 en o tozal de Queenstown. A dentrada a o sendero se fa por Belfast Terrace. Prencipia en una puerta de fierro con panels indicadors que continan a o largo d'a rota describindo a historia d'a zona.

A duración total d'a rota ye de tres horas tornando a o mesmo puesto, encara que se puet alcorzar si no se quiere fer completa. https://web.archive.org/web/20180216025140/http://www.nzine.co.nz/features/qt_s.html Ye viedau l'uso de becicletas en iste sendero. Si se permite levar cans, encara que han d'estar ligaus.

Basket of Dreams
No muit luent d'a cima d'o tozal se troba a escultura dita Basket of Dreams de Caroline Robinson. Bi ha una sobrebuena anvista dende iste punto de toda a cuenca d'o Wakatipu, incluyindo o laco Wakatipu, o pico Cecil y Kawarau.

 Referencias 

Te Tapu-nui